cyanic-selkie/wikianc huggingface dataset:
מיכה
התגובות לנבואתו
בספר מיכה ניכר שהתנגדו למיכה ולא קיבלו את נבואותיו, וכנראה אף לעגו לו וביזו אותו: "אַל-תַּטִּפוּ, יַטִּיפוּן", אומר מיכה, וממשיך: "לֹא-יַטִּפוּ לָאֵלֶּה, לֹא יִסַּג כְּלִמּוֹת". פירוש: האנשים להם מטיף מיכה "מטיפים" לו שלא להטיף להם, על פי דבריו, והוא נסוג בבושה. הוא ממשיך ואומר "לוּ-אִישׁ הֹלֵךְ רוּחַ, וָשֶׁקֶר כִּזֵּב, אַטִּף לְךָ לַיַּיִן וְלַשֵּׁכָר - וְהָיָה מַטִּיף הָעָם הַזֶּה".
לעומת זאת, בסיפור המסופר ב נראה שנבואתו של מיכה עשתה רושם כביר על שומעיה: כשירמיהו הוכיח את העם (שנים רבות אחרי מיכה), ורצו להוציא אותו להורג בשל כך, נזכרו זקני הארץ בנבואת מיכה ובחזרתו בתשובה של העם בעקבותיה: "וַיָּקֻמוּ אֲנָשִׁים מִזִּקְנֵי הָאָרֶץ, וַיֹּאמְרוּ אֶל-כָּל-קְהַל הָעָם לֵאמֹר: 'מִיכָה הַמּוֹרַשְׁתִּי הָיָה נִבָּא בִּימֵי חִזְקִיָּהוּ מֶלֶךְ-יְהוּדָה, וַיֹּאמֶר אֶל-כָּל-עַם יְהוּדָה לֵאמֹר: 'כֹּה-אָמַר ה' צְבָאוֹת: צִיּוֹן שָׂדֶה תֵחָרֵשׁ, וִירוּשָׁלַיִם עִיִּים תִּהְיֶה וְהַר הַבַּיִת לְבָמוֹת יָעַר'; הֶהָמֵת הֱמִתֻהוּ חִזְקִיָּהוּ מֶלֶךְ-יְהוּדָה וְכָל-יְהוּדָה?! הֲלֹא יָרֵא אֶת-ה', וַיְחַל אֶת-פְּנֵי ה' - וַיִּנָּחֶם ה' אֶל-הָרָעָה אֲשֶׁר-דִּבֶּר עֲלֵיהֶם'". מכאן נראה בבירור, שקהל השומעים, ובראשו חזקיהו המלך, חזר בתשובה בעקבות דברי מיכה. יתרה מזאת, חזרה בתשובה זו נזכרה שנים רבות לאחר מכך כמופת לנבואה מוצלחת. למעשה, זוהי הפעם היחידה בתנ"ך כולו שנביא מצוטט בספרו של נביא אחר. יש להעיר שנבואה זו מופיעה בשינויים קלים בספר מיכה עצמו.
אפשר ליישב סתירה זו בכמה דרכים. ראשית, סביר כי לרוב נבואותיו של מיכה התייחסו באדישות ואף בכעס, אך הנבואה בה קבע כי ירושלים תחרב גרמה לזעזוע ולהלם: הייתה זו, כך נראה, הפעם הראשונה שבה נובא כך. אנשי ירושלים, שהיו בטוחים ש"ה' בְּקִרְבֵּנוּ, לֹא-תָבוֹא עָלֵינוּ רָעָה", נדהמו לשמוע נבואה שסתרה את הנחתם וחזרו בגללה בתשובה. שנית, אין דרך לקבוע בוודאות לאיזה מלך שייכת כל נבואה (ראו בהמשך). יכול להיות שזו הייתה הנבואה היחידה מימי חזקיהו המלך, שהתאפיינו בחזרה בתשובה, ולפיכך חזר העם בתשובה לקול מיכה.
השם מיכה
השם מיכה (קיצור של מיכיה, או מיכיהו) נפוץ בתנ"ך ושזור לאורכו, החל מתקופת השופטים ועד ימי נחמיה. מיכיהו הוא שמם של שלושה אנשים שונים ואישה אחת, מיכיה – שמם של שלושה אנשים פרט למיכה הנביא המכונה גם מיכיה (בכתיב, הקרי הוא מיכה) והשם מיכה חוזר עוד כמה פעמים. בסך הכול קרויים בשמות אלו שנים עשר בני אדם. לעיתים מכונה אותו אדם במקום אחד מיכה ובמקום אחר מיכיהו. השם הוא שאלה רטורית: "מי כה'?", זאת בדומה לשם מיכאל ולשמות מקבילים באכדית.
היות שם זה נפוץ, הביא רבים לזהות, בטעות, בין מיכה המורשתי לבין הנביא מיכיהו בן ימלה המוזכר ב, ופעל בימיו של יהושפט מלך יהודה ואחאב מלך ישראל. נראה כי גם בעל ספר מלכים ביקש לחזק אפשרות זו בכך ששם באחרית דבריו של מיכיהו את המילים "שמעו עמים כלם" - אותן מילים בהן פותח ספר נבואותיו של מיכה המורשתי. אף על פי כן, זיהוי זה איננו עולה בקנה אחד עם תיארוך זמנו של מיכה המורשתי כפי שנראה בהמשך. כמו כן, יצוין שמילים אלו אינן מופיעות באחד מנוסחיו של תרגום השבעים לספר מלכים, אשר הסתמך, כנראה, על כתב יד עברי שבו לא היו מילים אלו - עובדה זו מחזקת את ההשערה כי מילים אלו הן אך ורק תוספת שביקשה לזהות בין שני הנביאים.
מיכה וישעיהו
ע"פ חז"ל מיכה היה הצעיר מארבעת הנביאים שפעלו באותה תקופה: הושע וישעיה, עמוס ומיכה. באופן טבעי, כמות ההקבלות ביניהם רבה. מתוך פסוקים אחדים בספר ישעיהו המרמזים שישעיהו היה מלמד תלמידים (לִמּוּדִים בלשונו), ומן ההקבלות הרבות, הרעיוניות והלשוניות, שבין ספר מיכה לספר ישעיהו, יש המסיקים, שישעיהו הנביא היה מורהו של מיכה (ואף של נביאים אחרים בתרי עשר). לרעיון זה יש אזכור גם באחד ממדרשי חז"ל.
בניגוד לישעיהו, מיכה נמנע גם מנגיעה כלשהי ביחסים בינלאומיים ובתוכניות מדיניות. הוא כלל לא נותן עצות בענייני מדיניות למלכים השונים אשר בתקופתם ניבא. דרישותיו היחידות הן בענייני צדק חברתי (ומעט בנושאי עבודה זרה).
בחז"ל
במדרש חז"ל נזכר מיכה כנביא שקבע את דרישות היהדות על שלושה יסודות:
מקום קבורתו
על פי המסורת מצוי קברו של מיכה בתחומי אחד מבתי הקברות המוסלמים בכאבול, בתוך מערה בנויה ועליה חורבה של מבנה אבנים.
הארי שירר
הארי יוליוס שירר (Harry Julius Shearer; נולד ב-23 בדצמבר 1943) הוא שחקן, קומיקאי, סופר, מוזיקאי ומנחה רדיו יהודי אמריקאי, המוכר בעיקר כמדבב של מספר רב של דמויות בולטות בסדרת האנימציה המצליחה "משפחת סימפסון". כמו כן שירר זכה גם לפרסום רב בשל התפקיד אותו גילם בסרט "ספיינל טאפ" משנת 1984.
חיים פרטיים
שירר נולד בשנת 1943 בלוס אנג'לס לדורה ומאק שירר, זוג מהגרים יהודים מאוסטריה ופולין. שירר למד באוניברסיטת קליפורניה בלוס אנג'לס ובאוניברסיטת הרווארד.
בשנים 1974–1977 היה נשוי לפנלופה ניקולאס. משנת 1993 ועד היום נשוי שירר לזמרת וכותבת השירים ג'ודית אוון.
קריירה
שירר החל את הקריירה שלו כילד, כשחקן בסרטי קולנוע בשנות החמישים ובתוכניות רדיו. שירר שיחק גם את פרנקי בפיילוט של קומדיית המצבים "השאר זאת לביוור".
בהמשך היה שותף בקבוצה קומית בשם "The Credibility Gap" עימה עבד בתחנות הרדיו KRLA 1110 וב- KPPC-FM. בשנים 1979–1980 עבד שירר ככתוב וכשחקן בצוות הקבוע של התוכנית סאטרדיי נייט לייב.
משנת 1983 משמש שירר כמנחה של תוכנית רדיו קומית בתחנת הרדיו KCRW.
בשנת 1984 שיחק בתפקיד ראשי בסרטו של רוב ריינר "ספיינל טאפ" אשר עסקה בלהקה בדיונית בה הוא שיחק באסיסט בשם דרק סמולס.
משנת 1988 ועד היום שירר מדבב באופן קבוע דמויות רבות בסדרת האנימציה "משפחת סימפסון" אשר כוללים, בין היתר את מונטגומרי בורנז, ואילון סמיטרס, נד פלנדרס, הכומר לאבג'וי, ד"ר היברט, לני לנארד, קנט ברוקמן, גיל, רייניר וולפקאסטל, סקראטצ'י, קאנג, ד"ר מרווין מונרו, אלוהים ואת ג'בדיה ספרינגפילד. ב-2021 הודיעה ההפקה כי יפסיק לדבב דמויות אפרו-אמריקאיות כגון ד"ר היברט, ובמקומו יכנס לתפקיד קווין מייקל ריצ'רדסון.
לאורך השנים כתב שלושה ספרים.
שיפיונה דל פרו
שיפיונה דל פרו (באיטלקית: Scipione del Ferro; 6 בפברואר 1465 – 5 בנובמבר 1526) היה מתמטיקאי איטלקי שהיה הראשון לגלות שיטה לפתרון משוואה ממעלה שלישית.
חייו
שיפיונה דל פרו נולד בבולוניה שבצפון איטליה לפלוריאנו ופליפה פרו. אביו, פלוריאנו, עבד בתעשיית הנייר שהתפתחה הודות להמצאת הדפוס מספר שנים לפני כן, ולכן סביר להניח שהודות לעבודותיו של אביו נחשף שיפיונה הצעיר לחומר מודפס. כשנישא קרא לביתו "פיליפה" על שם אימו.
סביר להניח שלמד באוניברסיטת בולוניה שבה התמנה לימים, בשנת 1496, למרצה בתחומי האריתמטיקה והגאומטריה. בשנותיו האחרונות עסק גם במסחר.
השפעת עבודתו
לא נותר תיעוד רב לעבודתו של דל פרו, בעיקר עקב התנגדותו הנחרצת לפרסומה. דל פרו העדיף לחלוק את ממצאיו בקרב חוג מכרים קטן שכלל סטודנטים וחברים. ככל הנראה, הסיבה להחלטתו שלא לפרסם את ממצאיו נעוצה במנהגם של המתמטיקאים בני דורו לאתגר פומבית זה את זה. כאשר מתמטיקאי היה מאתגר את רעהו היה על היריבים לפתור איש את הבעיות שהציב בפניו האחר כך שלא אחת היה עולה הפסד בתחרות בהפסד במימון או אף במשרה באוניברסיטה. ייתכן שדל פרו העדיף לשמור את ממצאיו לעצמו כדי שלא יאלץ להיענות לאתגר מסוג זה, על הסיכון הכרוך בו.
על אף מנהגו לשמור על עבודתיו בסוד, שמר דל פרו רישום של עבודותיו במחברת. לאחר מותו בשנת 1525, עברה הבעלות על המחברת לידי יורשו, בעלה של בתו של דל פרו, אניבאל דלה נאווה שהיה מתמטיקאי אף הוא, תלמידו של דל פרו ומחליפו לאחר מותו. בשנת 1543 נפגש אניבאל דלה נאווה עם ג'ירולמו קרדאנו ותלמידו, לודוביקו פרארי (פותר המשוואה ממעלה רביעית) שהגיעו לשם כך לבולוניה וידע אותם על פתרונו של דל פרו למשוואה ממעלה שלישית, אותו פרסם לימים קרדאנו בספרו "האומנות הגדולה".
פתרון המשוואה ממעלה שלישית
המתמטיקאים בזמנו של דל פרו ידעו שניתן "להעלים" את האיבר הריבועי מכל משוואה כללית ממעלה שלישית על ידי החלפת משתנה. הסבר לדרך קביעת ערכו של \ a נמצא בערך משוואה ממעלה שלישית. אם כך, נדרשו המתמטיקאים של אותה התקופה, ששליטתם בעבודה עם מספרים שליליים הייתה מוגבלת, לפתור את המשוואות הבאות, המצומצמות, עבור ערכים חיוביים של הפרמטרים p ו- q:
לא ידוע כיום מהי השיטה המדויקת בה השתמש דל פרו, אך ייתכן שהשתמש בעובדה שהפתרון פותר את המשוואה  כדי לנחש את הפתרון  עבור המשוואה, ניחוש שהסתבר כנכון.
על סמך בחירה מתאימה של הפרמטרים, הצליח דל פרו להגיע לפתרון עבור המשוואות המצומצמות לעיל.
לא ידוע האם דל פרו פתר את שתי המשוואות המצומצמות לעיל בנפרד, אם כי כתב יד שהתגלה בשנת 1925 על ידי ברטולוטי מעלה כי ככל הנראה דל פרו פתר אכן את שני המקרים.
התזמורת הפילהרמונית הצ'כית
התזמורת הפילהרמונית הצ'כית (בצ'כית: Česká filharmonie) היא תזמורת סימפונית השוכנת בפראג והיא, קרוב לוודאי, התזמורת הצ'כית המפורסמת והמכובדת ביותר בארצות העולם.
היסטוריה
הפילהרמונית הצ'כית הייתה קודם לכן תזמורת האופרה הלאומית של פראג. את הקונצרט הראשון שלה בשמה הנוכחי ניגנה ב-4 בינואר 1896, כשאנטונין דבוז'אק ניצח על יצירות פרי עטו, אבל לעצמאות מלאה מן האופרה הגיעה רק בשנת 1901. בשנת 1908 ניצח גוסטב מאהלר על התזמורת בבכורה עולמית של הסימפוניה השביעית שלו. מחוץ לגבולות ארצה התפרסמה התזמורת לראשונה תחת שרביטו של ואצלב טאליך, שהיה מנצחה הראשי משנת 1919 עד 1931, ושוב מ-1933 עד 1941. בין המנצחים הבאים היו רפאל קובליק (1942 - 1948), קארל אנצ'רל (1950 - 1968), ואצלב נוימן (1968 - 1989), ולדימיר אשכנזי (1996 - 2003), זדנק מאצאל (2003 - 2007), אליהו ענבל (2009 - 2012) וייז'י בלוהלאווק (2012 - 2017). סר צ'ארלס מקקראס, מומחה למוזיקה צ'כית, היה מנצח אורח ראשי של התזמורת.
החל משנת 2017 המנצח הראשי של התזמורת הוא סמיון ביצ'קוב.
נקרופוליס
נקרופוליס - עיר מתים, (מיוונית: πόλη "פּוֹלִי" = עיר, νεκρός "נֶקְרוֹס" = מת) הוא כינוי לבית קברות קדום, שנבנה מתחת לעיר או בסמיכות אליה.
במקומות רבים בעולם הקדום, נחפרו ערים מפוארות למתים, מתוך האמונה בתחייתם של המתים וחזרתם לעולם. מהמפורסמים שבהם היו במצרים, אירופה ודרום אמריקה. בישראל, בית שערים הוא דוגמה אופיינית לכך.
בניית הערים הללו נבעה ממספר גורמים. הגורם הדתי הוא זה שהניע את בניית עמק המלכים במצרים העתיקה. במקרים אחרים, איסור קבורת המתים בגבולות העיר הביאה להתפתחות האזורים סמוכים ודרכים ראשיות לנקרופוליסים. תופעה זאת אופיינית לאימפריה הרומית, ודוגמה לכך ניתן לראות בויה אפיה. במאה ה-19 זכו הנקרופוליסים לפריחה מחודשת. הגורם לפריחה טמון בסגנון הבנייה הוויקטוריאני הראוותני.
המילה נקרופוליס אופיינית גם לספרות הפנטזיה, בה היא יכולה לתאר עיר מאוכלסת בזומבים או יצורים אל-מתים אחרים.
נקרופוליס משמשת גם כביטוי לעיר רפאים או כביטוי ביקורתי "לעיר שינה" בפרוורים שמתאפיינת ביוממות, והעיר נותרת ריקה במהלך היום.
מגדל מנרה קואלה לומפור
מגדל מנרה קואלה לומפור (Menara Kuala Lumpur) הוא מגדל תקשורת המתנשא לגובה של 421 מטר. וממוקם בקואלה לומפור, מלזיה. בנייתו הסתיימה בשנת 1995.
חשיבות המבנה
ראשית, בהיותו מגדל תקשורת בעל אנטנה המתנשאת לגובה של 421 מטר ומשמשת לשיפור איכות תקשורת ושידור באזור. כמו כן, גג המבנה העגול המרכזי מגיע ל-335 מטרים ואליו ניתן להגיע במדרגות או מעלית, כאשר במרכזו מסעדה מסתובבת המספקת נוף פנורמי של העיר, המהווה נקודת משיכה עבור תיירים. וכן, המגדל מתפקד כנקודת תצפית ממנה ניתן לראות את הירח המסמן את תחילת חודש צום הרמדאן. בנוסף למגדלי פטרונס, המגדל משמש כציון דרך לקואלה לומפור.
בניית המגדל
בניית המגדל החלה ב-4 באוקטובר 1991 בתהליך של 3 שלבים:
עובדות
מגדל מנרה קואלה לומפור הוא המגדל הוא השביעי בגובהו בעולם שמטרתו לשפר את איכות התקשורת ובהירות השידור. המבנה מחולק לחמישה חלקים:
בשלב בניית המגדל הבונים בנו קיר שמטרתו להגן על עץ בן 100 שנים ולשם כך המגדל הוזז בעלות של 430,00 RM כדי למנוע את פגיעתו של העץ.
רובן וזו
רובן מיגל נונס וזו (בפורטוגזית: Rúben Miguel Nunes Vezo; נולד ב-25 באפריל 1994) הוא כדורגלן פורטוגזי, המשחק בעמדת הבלם בקבוצת לבאנטה.
ויטוריה סטובל
וזו נולד בסטובל לאב מכף ורדה ולאם פורטוגזית, והצטרף למערכת הנוער המקומית של ויטוריה סטובל בגיל 11. הוא הועלה לקבוצה הראשונה של המועדון לקראת עונת 2013/2014 וב-18 באוגוסט 2013 ערך את הופעת הבכורה בליגה הפורטוגלית בהפסד 1–3 על פורטו.
ולנסיה
ב-4 בנובמבר 2013 חתם על חוזה לארבע שנים בולנסיה.
הוא ערך את הופעת הבכורה שלו בלה ליגה ב-8 בפברואר 2014 בהפסד 5–0 לריאל בטיס. שבועיים לאחר מכן כבש שאת שער הבכורה כשכבש בדקה ה-90 והעניק לקבוצתו ניצחון 1–2 על גרנדה.
ב-31 באוגוסט 2016 הושאל לעונה אחת לגרנדה. בסך הכל הופיע 19 פעמים עם הקבוצה אך לא עזר לה להימנע מירידת ליגה בתום העונה.
לבאנטה
ב-29 בינואר 2019 חתם בלבאנטה. ארבעה ימים לאחר מכן ערך את הופעת הבכורה בתיקו 0-0 עם חטאפה. ב-21 באפריל כבש שער בכורה בתיקו 2-2 נגד אספניול. הוא ירד ליגה פעם נוספת, הפעם עם לבאנטה בסיום עונת 2021/2022.
נבחרת פורטוגל הצעירה
וזו ערך 5 הופעות בנבחרת פורטוגל עד גיל 21, בהן כבש שני שערים.
תארים
ולנסיה
רצח מאדום לשחור
רצח מאדום לשחור (במקור: "Homicide: Life on the street" - "רצח: חיים ברחוב") היא סדרת דרמה משטרתית מוערכת העוקבת אחרי מחלק רצח במשטרת בולטימור, ארצות הברית. הסדרה שודרה בין השנים 1993 ו-1999 ברשת NBC, ובעקבותיה גם הופק סרט טלוויזיה (ששודר מספר חודשים לאחר ירידת הסדרה מהאוויר). הסדרה מבוססת על ספרו של דייוויד סיימון, Homicide: A Year on the Killing Streets. בישראל היא שודרה בעבר בערוץ הראשון, ערוץ 2, +yes ו-AXN.
רקע ומידע כללי
הסדרה פותחה במקור בידי פול אטנסיו, ביחד עם בארי לווינסון כמפיק, וטום פונטנה כבמאי (השניים האחרונים שיתפו פעולה בעוד סדרה שזכתה להצלחה גדולה, אוז).
אחד המאפיינים הבולטים של "רצח מאדום לשחור" היא העומק של הדמויות והדיאלוגים ביניהן. הסדרה מציגה מבט ריאליסטי ומפוכח על חייהם של בלשי מחלק הרצח בתחנת משטרה הממוקמת בבולטימור. היא מראה תמונה חשופה וקרה של המציאות, ועל הקשיים השונים המתעוררים בפני החוקרים בעת פיענוח מקרי הרצח השונים. בניגוד למרבית סדרות וסרטי המשטרה, המציגים את האלמנטים הטכניים בפיענוח הרצח, סדרה זו עוסקת רבות בהגות ורוחניות. הבלשים דנים במקרה העומד לפניהם לא רק מהפן המקצועי, אלא גם מהפן האישי - הם חושפים את דעתם על המצבים אליהם נקלעו הנרצחים או הקרובים להם, ודנים בהשפעה של המראות אליהם נחשפו בעבודתם על חייהם האישיים.
למרות (וייתכן שבשל כך) שנחשבה לסדרה איכותית, הרייטינג בתחילת דרכה של הסדרה היה מאכזב, והיא עמדה בסכנת ביטול. לאחר שזכתה בשני פרסי אמי (פונטנה ככותב, לווינסון כבמאי), ולאור הצלחת סדרה משטרתית נוספת שפרחה באותה תקופה, NYPD, השתכנעו ב-NBC לתת לסדרה הזדמנות נוספת. העונה הראשונה כללה 9 פרקים, בעוד העונה השנייה כללה 4 פרקים בלבד (שיא שלילי עבור NBC, אותו היא חולקת עם סדרה מוערכת נוספת, סיינפלד). במטרה להעלות את הרייטינג, החלה הסדרה לבצע מספר שינויים, הן קוסמטיים והן עלילתיים. מספר שחקנים הוחלפו, ביניהם ג'ון פוליטו (הבלש סטיב קרוסטי), שנחשב לא פוטוגני. בנוסף, הוספו לעלילה מספר אירועים שנמשכו לאורך מרבית העונה. לעיתים, השינויים יצרו אי בהירות בעלילה, כגון הסיבות שהובילו לגורלו הטראגי של קרוסטי. למרות זאת, הסדרה זכתה להערכה עצומה בקרב המבקרים, שזיכו אותה במספר פרסים חשובים שנה אחר שנה.
קודים
חלק מהקסם של הסדרה הם קודים עלילתיים שנקבעו על ידי היוצרים והדמויות בסדרה:
עלילה
רצח מאדום לשחור מגוללת את סיפורו של מחלק רצח במשטרת בולטימור. כל פרק עוסק בפרשיית רצח אחת או יותר, ומציג את השתלשלות החקירה. לעיתים חורגת עלילה מסוימת ונמשכת על פני מספר פרקים, במיוחד בעונות המאוחרות יותר. כל רצח נרשם תחת שמו של הבלש האחראי על הלוח בצבע אדום, ולאחר פיענוחו מוחלף הצבע לשחור (תיקים ישנים שפוענחו נרשמים בצבע כחול, אך אלו נדירים, מטבע הדברים).
הסדרה מתחילה עם הגעתו של הבלש טים בייליס למחלק הרצח. מפקד היחידה, אל ג'יארדלו מצוות אותו יחד עם בלש ותיק, פרנק פמבלטון, הנחשב לחוקר מבריק אך מטיל מורא, שמעדיף לעבוד לבדו. ביליס מתקשה להתחבר בתחילה לפמבלטון, ובנוסף גם מקבל תיק קשה במיוחד לפיצוח: הרצח של הילדה עדינה ווטסון. התיק נחשב לבעל חשיבות גבוהה בשל הפרופיל הציבורי הגבוה שקיבל והלחץ שמופעל על ידי מפקדי המשטרה, אך התיק לא מפוענח. למעשה, תיק זה רודף את ביליס בכל שנותיו במחלק הרצח, הן משום שלא פענח אותו, והן בשל סיבות אישיות שנחשפות שנים אחר כך.
לאחר מכן, בעונה השלישית, מתמודדת המחלקה עם היעלמותו והירצחו של הבלש סטיב קרוסטי. זמן קצר לאחר מכן נוחתת על המחלקה עוד מכה, בדמות פציעתם של 3 בלשים, בשעה שניסו לעצור חשוד. לאחר שהם כמעט מתים, מבינים חבריהם כמה חייהם שבריריים, ומהרהרים בכך בעודם מנסים לעצור את החשודים. במקביל מתפתחת דמותה של מייגן ראסרט, בלשית במחלק הרצח שקודמה לתפקיד מנהלת משמרת, ולאחר מכן קודמה שוב לתפקיד קפטן, מפקדתו של ג'יארדלו. לאחר שהתעמתה עם מפקדיה לא אחת (רובם נראים כפוליטיקאים, המעדיפים את טובת מפקדיהם על פני טובת פקודיהם ומחלק הרצח), היא מורדת חזרה עד לתפקיד בלשית, ואת תפקידה נוטל רוג'ר גפני, לשעבר בלש חסר יכולת, הניחן בעיקר בצרות אופקים וגזענות סמויה. הוא מקודם במקום ג'יארדלו, הוותיק ומוכשר ממנו, בשל נטייתו של ג'יארדלו "לעשות את הדבר הנכון", כלומר להתעמת עם מפקדיו ואף להדליף פרטים לעיתונות כדי לקדם את החקירות או למנוע מהלכים פוליטיים על חשבון המחלק. לכן, מעוכב קידומו שוב ושוב, ומינויו של גפני נראה כמהלך המכוון לפגוע בג'יארדלו - המפכ"ל האריס עשה זאת משום שג'יארדלו סירב "להחזיר טובה" להאריס, שעזר לו במאבקו מול שוטר גזען שמונה כשותף של ג'יארדלו בשנות ה-60'.
בעונה הרביעית מצטרפות מספר דמויות חדשות, בהן דמותו של הבלש מייק קלרמן, שעבר ממחלקת ההצתות. בעונה זו מתחילה עלילה ארוכה חוצת פרקים ועונות הנוגעת ל"ארכי-פושע" לותר מהוני, שמצליח להתל שוב ושוב במשטרה ולהמשיך בלא פגע במעלליו. לבעיה זו עושה קלרמן סוף, לאחר שהוא יורה במהוני בסלון ביתו. מהוני היה חמוש ואף איים להרוג את שותפו של קלרמן, מלדריק לואיס, אולם התכוון להוריד את נשקו בשעה שקלרמן יורה בו. הפרטים על שאירע בדירה מתגלים רק זמן רב מאוחר יותר.
אירוע נוסף שקורה בתקופה זו הוא השבץ שעובר פמבלטון. פמבלטון, הבלש הבכיר והמצליח במחלקה, מתמוטט במהלך חקירה. עוברים חודשים רבים עד שהוא שב לעצמו.
בעונה השישית מושעה הבלש לואיס, לאחר שסטר לאחותו של מהוני, ג'ורג'יה ריי מהוני. בעת ההשהייה הוא צד את חברי הארגון של מהוני, ויוצר מלחמת כנופיות גדולה. את סוף העונה השישית חותם פרק כפול בו מסתיימת פרשת קלרמן-מהוני. ג'וניור באנק, אחיינו של מהוני, נעצר בידי הבלשים, ובשעה שחיכה ללא השגחה בתחנה שולף אקדח מאחת המגירות ויורה לכל עבר. הוא מספיק להרוג שלושה שוטרים ולפצוע מספר בלשים, לפני שנעצר. לאחר הירי עוזב פמבלטון את המחלקה, לא לפני שהוא ובלש אחר פלסון חוקרים את קלרמן (בהוראת פקד ג'יארדלו), שמודה לבסוף בירי הלא מוצדק שהרג את מהוני, כפי שחשדו מרבית הבלשים לאורך זמן רב. קלרמן מתפטר מהמשטרה, והופך לבלש פרטי.
העונה השביעית, לאחר שמספר גדול של דמויות עוזב את הסדרה ונוספו כמה חדשות, מתמקדת רבות בדמותו של בייליס. בייליס מחפש את זהותו (בעיקר המינית) לאחר החוויה שעבר בעת שנורה. הוא מתנסה ביחסים בי-סקסואליים, והופך לבודהיסט. חוש הצדק המפותח שלו בא לידי ביטוי כשהוציא להורג את לוק ריילנד, רוצח סדרתי שמצלם את אקט הרצח מעל גבי אתר אינטרנט (הדבר התגלה רק מאוחר יותר, בסרט הטלוויזיה ששודר לאחר ירידת הסדרה). עונה זו גם כללה את מייקל ג'יארדלו, בנו של אל, סוכן FBI שחוזר לגור לצד אביו, ומשרת כסוכן המקשר בין ה-FBI למשטרת בולטימור.
הופעות אורח
בסדרה הופיעו מספר גדול של שחקנים אורחים, בעיקר בתור קרובי משפחה של קורבנות או חשודים. מספר הופעות הראויות לציון של מפורסמים בסדרה: ועוד.
מכבי פתח תקווה (כדורסל)
מכבי פתח תקווה אליצור היא קבוצת כדורסל ישראלית מהעיר פתח תקווה שמשחקת במחוז הדרומי של הליגה הארצית.
היסטוריה
הקבוצה הוקמה בשנת 1956 וכבר בעונת 1958/1958 השתתפה במשחקי הליגה העליונה אך בסיום העונה ירדה ליגה.
הקבוצה נדדה בשנים האחרונות בין הליגות השונות, כשבעונת 2004/2005 היא הגיעה לשיאה ושיחקה בליגת העל.
הקבוצה שיחקה שנים רבות בליגות הנמוכות, כשבסיום עונת 2000/2001 העפילה לליגה הלאומית. בעונה הבאה, 2001/2002, הגיעה הקבוצה לחצי גמר גביע המדינה בכדורסל, לאחר שהדיחה ברבע הגמר את קבוצת מכבי גבעת שמואל מליגת העל. בחצי הגמר הודחה פ"ת על ידי מכבי תל אביב.
בעונת 2002/2003 הצליחה הקבוצה להעפיל לליגת העל לאחר ניצחון 1:3 בפלייאוף העלייה על הפועל גלבוע/עפולה, שהבטיח את העלייה, וכבונוס רשמה הקבוצה עוד ניצחון, והפעם 0:2 בסדרת גמר הליגה הלאומית על אליצור אשקלון, מה שהקנה לקבוצה את תואר אלופת הליגה הלאומית. בסגל הקבוצה היו באותה עונה בין השאר: ג'ק ג'נינגס, ירון להט, עופר גולדברג, ניר גלאון, ליאור רובינשטיין, אולג קושניר. למרות האליפות, עיריית פתח תקווה לא הצליחה להעמיד לקבוצה את התקציב המובטח, והקבוצה נשארה עוד עונה בליגה הלאומית. בתווך נחתם הסכם איחוד עם קבוצת מכבי גבעת שמואל שקיבלה את השם מכבי גבעת שמואל/פ"ת, ובתמורה העבירה לשורותיה את שני שחקניה הצעירים של פ"ת, אילון זגורי ומיכה ברגיג.
בעונת 2003/2004 ,מלבד הקבוצה המאוחדת, שיחקה פ"ת גם בליגה הלאומית, כשלהפתעת כולם הצליחה הקבוצה להעפיל בסיום העונה פעם נוספת לליגת העל, שבמשחקי חצי הגמר, שבהם נקבעו 2 העולות, היא הפתיעה את קבוצת הפועל חולון העדיפה, וניצחה אותה 1:3 בסדרה. ההרכב שהעלה את הקבוצה לליגת העל לאחר 37 שנים בליגות הנמוכות כלל בין השאר את עדי פרג, ליאור לוי, דיימון פטרסון, עופר גולדברג, דימה קורבניקוב, אלעד סביון, אייל אלמקייס ועוד. בגמר של אליפות הליגה הלאומית זכתה בשנה זו אליצור קריית אתא שניצחה בסיכום שני המפגשים את פ"ת.
לאחר הירידה מליגת העל
בעונת 2005/2006 שיחקה הקבוצה בליגה הלאומית בהדרכת המאמן זיו ארז, אך לא הצליחה לשחזר את העפלותיה הקודמות לליגת העל. לעומת זאת, הצליחה הקבוצה להפתיע ולהגיע לרבע גמר גביע המדינה, וכמעט הצליחה להעפיל לחצי הגמר, אך לאחר משחק גומלין מותח מול הפועל גליל עליון, שהסתיים לאחר 2 הארכות, הודחה הקבוצה מהמפעל. ההרכב של הקבוצה באותה עונה כלל בין היתר את ליאור ליפשיץ, שלאחר המשחקים מול הפועל גליל עליון עבר אליה, פיני לוי, קלייד ג'ורדן, אורן פליישר, רן יונגר ואיתי לוי.
לאחר העונה המוצלחת, ירדה הקבוצה בעונת 2006/2007, בגלל בעיות תקציביות, לליגה הארצית, ושם שיחקה במחוז דרום. בסיום העונה ירדה הקבוצה לליגה א'. בעונה זו שיחקו בקבוצה בין השאר: הדוגמן מייקל לואיס, תומר קמיל,אליאב אבוקרט, ליאב פלד, אבי כהן, אדו יהודה ולירן דדון. מאמן הקבוצה היה משה מילגרם, שהוחלף במהלך העונה על ידי אבי קצנברג, יו"ר הקבוצה.
בעונת 2007/2008 שיחקה הקבוצה בליגה א' מחוז מרכז, זכתה באליפות והעפילה חזרה לליגה הארצית. הקבוצה הודחה בשלב רבע גמר גביע האיגוד על ידי אליצור כוכב יאיר/יובל מהליגה הארצית, לאחר שבשמינית הגמר עברה את בני הרצליה השרון מהליגה הארצית. בקבוצה שיחקו בין השאר בעונת האליפות והעלייה: קובי בלול הוותיק, אבירם זליקוביץ', שחקן הנוער המצטיין, גלעד ברסלאוור, ליאב פלד, עידו סמואלוב, אבי כהן, עידן אבשלום ותומר דראי. מאמן הקבוצה היה אריק דויטש.
בעונת 2008/2009 שיחקה הקבוצה בליגה ארצית מחוז דרום. במסגרת הגביע העפילה פ"ת לחצי גמר גביע האיגוד. במשחק הראשון בחצי הגמר ניצחה פ"ת את הפועל אוסישקין 79:85, ובכך הנחילה לה הפסד ראשון אי פעם. במשחק הגומלין הפסידה פ"ת לאחר הארכה 76:88, ובכך הודחה מהמפעל. את הליגה סיימה הקבוצה במקום השלישי. בין שחקני הקבוצה בעונה זו נמנו: תומר דראי, עידן אבשלום, אייל לוי, מורן הרוש, אבי כהן, עידו סמואלוב וחגי בראב. את הקבוצה אימן רן אשר ועוזרו היה עידן דורון.
בעונת 2009/2010 שיחקה הקבוצה בליגה ארצית מחוז דרום. הקבוצה זכתה באליפות ועלתה בחזרה לליגה לאומית. בגביע הודחה הקבוצה בשלב רבע הגמר על ידי הפועל אוסישקין. בין שחקני הקבוצה בעונה זו נמנו: הקפטן תומר דראי, שעלה פעמיים עם הקבוצה בתוך 3 עונות, איל אנגל, ניר אלוני, אבי כהן, לירון צ'רנה, עידו בלכר ועוד. את הקבוצה אימן נתי כהן ועוזרו היה עידן דורון.
למרות שהקבוצה עלתה לליגה לאומית, החליטה ההנהלה לוותר על העלייה ולהשאיר את הקבוצה בעונת 2010/2011 בליגה ארצית עקב בעיות תקציביות. לאחר עונה רבת תהפוכות, הצליחה הקבוצה לשרוד בליגה לעונה נוספת לאחר משחקי המבחן. מאמן הקבוצה היה רועי פריד ושחקניה המובילים של הקבוצה בעונה זו היו אבי כהן, נמרוד אורן, נדב נאור, שקד ורד, ארתור אברונין, עדי בן דניאל ועוד.
בעונת 2011/2012 המשיכה הקבוצה לשחק בליגה ארצית. את הקבוצה אימן היו"ר אבי קצנברג ועוזרו היה עידן דורון. בין שחקני הקבוצה, שסיימה את העונה במקום השמיני, ניתן למנות את אבי כהן, שעזב במהלך העונה לקבוצת אליצור יבנה מליגה לאומית, אושרי אלמוזנינו, נדב נאור, בן פסקל, עידו בלכר, אורן אלמגור ועוד.
את עונת 2012/2013 החלה הקבוצה עם מאמן חדש וסגל חדש כמעט לחלוטין. בפתיחת העונה אימן את הקבוצה שי ורניק, כדורסלן עבר. הקבוצה החלה את העונה בצורה רעה ביותר עם הפסדים רבים ובמהלך הסיבוב הראשון חזר לקווים יו"ר הקבוצה אבי קצנברג. לאחר שהקבוצה עלתה על מסלול הניצחונות היא סיימה את העונה במקום החמישי והמכובד. בסגל הקבוצה שיחקו בעונה זו, בין היתר - ישראל שיינפלד, אושרי אלמוזנינו, יוני מורן, נדב נאור ועוד.
בעונת 2013/2014 הקבוצה המשיכה לשייט במרכז הטבלה, ועם עונה טובה של שחקניה הצעירים, כדוגמת נדב נאור, אופק מלכה וניר אהרוני, לצד עונה נוספת של המבוגר האחראי ישראל שינפלד, היא סיימה עונה סולידית במקום ה-7.
גם את עונת 2014/2015 ניצלו בפ"ת לטובת קידום שחקני בית צעירים, כדוגמת נדב נאור ואופק מלכה, לצד שחקנים ותיקים ובעלי ניסיון כדוגמת ישראל שינפלד וגרי גנדל, שחזר לקבוצה, בה שיחק מספר משחקים בליגת העל.
בעונת 2016/2015 הייתה קרובה הקבוצה לחולל סנסציה גדולה כאשר העפילה לחצי גמר הליגה הארצית והייתה קרובה להדיח את מוליכת הליגה, אליצור רמלה, בסדרה שהגיעה למשחק שלישי ומכריע. מאמן הקבוצה היה עידן דורון
בעונת 2017/2016 איבדה הקבוצה שחקני בית רבים שעזבו לקבוצות אחרות, כמו אופק מלכה שעזב לשחק בליגה הלאומית במדי הפועל כפר סבא ונדב נאור שעזב למכבי שוהם מהליגה הארצית. הקבוצה הבטיחה את ההישארות בליגה במחזור הלפני אחרון של העונה. מאמן הקבוצה היה עידן דורון.
בעונת 2018/2017 החזירה הקבוצה שחקני בית רבים כמו רז אלבז ונדב נאור, ובסך הכל החתימה מספר שיא של שחקני בית שגדלו במועדון, בנוסף לאלבז ונאור הוחתמו גם רון גוטמן, גל צלניק, מתן כהן, אופק לוי ועמרי שרון, שחקני קבוצת הנוער. במהלך העונה יו״ר הקבוצה אבי קצנברג החליף את עידן דורון בעמדת המאמן לאחר שזה הסתכסך עם השחקנים לאחר טענות על האווירה בחדר ההלבשה, את העונה סיימה הקבוצה במקום ה-4 והעפילה לפילאוף העליון במהלכו ניצחה את הראשונה בטבלה הפועל חבל מודיעין 2 - 1 בסיום שלושה משחקים ללא יתרון הביתיות ובעקבות כך העפילה לגמר הפלייאוף בו הפסידה לאליצור "איתו" אשקלון 0 - 2.
את עונת 2018/19 החלה הקבוצה עם המאמן הוותיק אבי קצנברג על הקווים, לצד חלק משחקני הסגל שהמשיכו לעונה נוספת - צאלי נוימן, מתן כהן, גל צלניק, אור זינדרמן ודור וכנר, ועם חיזוק של בן אלפישר ואלון דמבינסקי שחזרו למועדון וטום ולסנקו שהגיע לחזק. את העונה סיימה הקבוצה במקום ה-8 כאשר במאזנה 11 ניצחונות ו-11 הפסדים.
את עונת 2019/20 שיחקה הקבוצה בהמשך לעונות הקודמות במחוז הדרומי של הליגה הארצית כאשר שמה הרשמי הוא מכבי פתח תקווה אליצור, בסיום עונה זו אשר הופסקה בעקבות מגפת הקורונה, סיימה הקבוצה במקום ה-6 במאזן של 8 ניצחונות ו-8 הפסדים.
בעונת 2020/2021 עמד על הקווים תום כהן, ובין שחקני הקבוצה ניתן למנות את הקפטן אופק לוי, אופק חכמון, ניב סולומון ואסף סמואל. הקבוצה סבלה מפציעות רבות במהלך העונה וסיימה את העונה במקום השמיני.
את עונת 2021/22 פתחה פ"ת עם מאמן חדש - נמרוד כהן, כשבסגל נשארים אופק לוי, אופק חכמון וניב סולומון. לקבוצה הצטרפו בין היתר גיא לביא, יוחאי צוקרמן, אלעד כנפו וסתיו אהרון. את העונה הסדירה סיימה הקבוצה במקום השלישי אך הודחה ברבע גמר הפלייאוף לאחר הפסד כפול למכבי אשדוד צבר.
בעונת 2022/23 המשיכה פ"ת עם סגל דומה לעונה שעברה, בו נשארו אופק לוי, אופק חכמון, ניב סולומון, גיא לביא, יוחאי צוקרמן, סתיו אהרון וגל צלניק. אל הקבוצה הצטרפו ניב ברקוביץ', יוסף (חסון) ג'ונסון, גידי שיפר ושחקני הבית נועם נאור, נועם קמיני וגיא ירון.
סגל הקבוצה לעונת 2021/22
נכון ל- 29 בנובמבר 2020
בית הספר לכדורסל ומחלקת הנוער
מחלקת הנוער של האגודה היא אחת מהגדולות והמוצלחות בארץ. המחלקה מונה כ-1100 שחקנים.
במחלקה שיחקו בין השאר: שרון דרוקר, ערן סלע, גיל סלע, מייקל לואיס, דור אליהו, אמיר מוכתרי, אבירם זלקוביץ', רז אלבז, איילון זגורי, אבי כהן, צוף בן משה ואופק מלכה.
El pueblo unido jamás será vencido
El pueblo unido jamás será vencido (נהגה: [el ˈpweβlo uˈniðo xaˈmas seˈɾa βenˈsiðo]; מספרדית: "העם המאוחד לעולם לא ינוצח") הוא שיר של הלהקה הצ'יליאנית קילאפאיון. השיר הוקלט ביוני 1973, לאחר שנכתב בידי חברי הלהקה והולחן בידי סרחיו אורטגה, והוא נחשב לאחד השירים המייצגים את תנועת הנואבה קנסיון.
השיר נכתב כהמנון עבור קואליציית מפלגות השמאל "האחדות העממית", שסלוודור איינדה נבחר מטעמה לנשיא צ'ילה ב-1970. הקריאה "El pueblo unido jamás será vencido" הייתה אחת מסיסמאות הבחירות שלו. לאחר ההפיכה הצבאית ב-1973 הפך השיר להמנון בלתי רשמי של המתנגדים למשטר הצבאי של אוגוסטו פינושה. בביצועה של להקת אינטי-אילימאני הפך השיר מוכר גם ברחבי העולם.
מאז שנות ה-70 של המאה העשרים הפך השיר, בווריאציות שונות, למזוהה עם מהפכות ומחאות פוליטיות שונות. השיר "ברפאחיז" (בפרסית: بر پا خیز; מילולית: "תקומה") נכתב למנגינתו ושימש את הפלג השמאלי של המוחים במהפכה האיראנית ב-1979. השיר זכה לעדנה מחודשת גם במחאות 2009. המלחין האמריקני פרדריק ז'בסקי הלחין את היצירה המוזיקלית "The People United Will Never Be Defeated!", המבוססת על השיר. יצירה זו הושמעה במהלך מהומות ליל וייט בסן פרנסיסקו ב-1979, על רקע מתן גזר הדין במשפט רוצחו של הארווי מילק. במהלך המהפכה הכתומה באוקראינה ב-2004 כתבה להקת גרינג'ולי שיר בשם ראזום נאס בגאטו, נאס נה פודולאטי (באוקראינית: Разом нас багато, нас не подолати; מילולית: "יחד אנו רבים! לא יוכלו לנצחנו!") המבוסס על השיר הצ'יליאני. השיר הפך להמנון בלתי רשמי של המהפכה, ואף ייצג את אוקראינה באירוויזיון 2005 שנערך בקייב. מפלגת קואליציית השמאל הרדיקלי ביוון השתמשה בשיר במהלך הבחירות שנערכו במדינה ב-2007.
שנה בצל הסכנה
שנה בצל הסכנה (באנגלית: The Year of Living Dangerously ) הוא סרט דרמה רומנטי אוסטרלי משנת 1982 בבימוי של פיטר ויר עם מל גיבסון, לינדה האנט וסיגורני ויבר בתפקידים הראשיים.
התסריט נכתב על יד כריסטופר קוץ' והוא מבוסס על רומן שלו בשם זהה שיצא לאור ב-1978.
העלילה מתרחשת בשנת 1965 באינדונזיה בסוף תקופת שלטונו של הנשיא סוקרנו, שאופיינו באי שקט פוליטי ובניסיון הפיכה שהוביל לטיהור הקומוניסטים באינדונזיה.
לינדה האנט שמשחקת בתפקיד גבר זכתה בפרס אוסקר לשחקנית המשנה הטובה ביותר ובפרס האקדמיה האוסטרלית לקולנוע וטלוויזיה (AACTA).
הבמאי פיטר ויר היה מועמד לפרס דקל הזהב בפסטיבל הקולנוע בקאן.
הסרט צולם באוסטרליה ובפיליפינים, הוא היה אסור להקרנה באינדונזיה בתקופת שלטונו של סוהארטו. שם הספר לקוח מאימרה מנאומו של סוקרנו לאומה ב-1964 כששלטונו החל להתערער בגלל מצוקה כלכלית.
המוזיקה היא של מוריס ז'אר אבל ויר שיבץ בסרט גם קטעים נוספים ובעיקר התפרסם הקטע "L'enfant" מהאלבום "Opera Sauvage" של ואנגליס.
תקציר העלילה
גאי המילטון (מל גיבסון) הוא עיתונאי אוסטרלי המגיע לג'קרטה מטעם רשת שידור אוסטרלית. קודמו בתפקיד לא ממתין לו והוא מוצא עצמו ללא הדרכה. הוא נפגש עם כתבי חוץ זרים ושם הוא פוגש צלם עיתונות אוסטרלי-סיני נמוך קומה בשם בילי קוואן (לינדה האנט).
המילטון מוצא חן בעיני בילי והוא מחליט לעזור לו. בילי מארגן לו ראיונות על ראשי ממשל ביניהם ראש המפלגה הקומוניסטית האינדונזית (PKI) והוא מתחיל לפרסם כתבות לנוכח קנאתם של עמיתיו.
קוואן מכיר להמילטון את ג'יל בריאנט (סיגורני ויבר) העובדת כמזכירתו של השגריר האמריקאי ובין שניהם מתפתח סיפור אהבה.
קוואן היה חסיד נלהב של סוקרנו אבל כשהוא מסייר בעיר ומצלם את הרעבים והגוועים מרעב הוא משנה את דעתו. הוא מוזמן לנשף מפואר במלון אינדונזיה בג'קרטה בו נוכחים עיתונאים וראשי השלטון. קוואן לא יכול לשאת את הפער העצום בין מה שהוא רואה שם ובין הרחוב ומחליט לעשות מעשה. הוא שוכר חדר במרומי המלון, כותב על בד "סוקרנו, האכל את אנשיך" ומניף אותו מהחלון לנוכח ההמון ברחוב. אנשי ביטחון ממהרים לחדר, פורצים את הדלת ומשליכים את קוואן לרחוב והוא מוצא את מותו לנוכח עיניהם של המילטון וג'יל.
ג'יל מגלה להמילטון סוד כי ספינת נשק עומדת להגיע מסין ולחמש את הקומוניסטים לקראת מרד. הוא רוצה לפרסם את הסקופ אך ג'יל מזהירה אותו שלא יעשה זה ושיעזוב אתה את אינדונזיה כי חייו יהיו בסכנה.
בינתיים תופסים אנשי הצבא את השלטון, המילטון מגיע לארמון המלכותי אך נהדף משם על ידי חייל שגורם לו לפגיעה חמורה בעינו. נהגו מצליח לחלץ אותו ובדרך הם כבר חוזים בהוצאות להורג של אזרחים.
המילטון הפצוע מחליט לברוח בעזרת נהגו. הוא מצליח להגיע לשדה התעופה ומנצל רגע שבו עסוקים אנשי הביטחון בבדיקת הרשמקול שלו ובקריעת סלילי ההקלטה, פותח את הדלת למנחת המטוסים ומצליח ברגע האחרון לעלות למטוס בו ממתינה לו ג'יל.
קישורים חיצוניים
ביקורות
פלורנטין
פלורנטין היא שכונה בדרום תל אביב, שעד שנת 1948 הייתה חלק מיפו. היא נקראת על שמו של שלמה פלורנטין. השכונה ממוקמת בין הרחובות העלייה במזרח, אליפלט במערב, דרך יפו מצפון ודרך שלמה (סלמה) מדרום.
היסטוריה
השכונה הוקמה בשנת 1927 מדרום לשכונת המרכז המסחרי, על-פני פרדס רחב ידיים. פלורנטין נוסדה על ידי דוד אברבנאל והקבלן שלמה (סלומון) פלורנטין, שעלה לישראל מסלוניקי שביוון. השכונה תוכננה כשכונה בורגנית המשלבת עסקי מלאכה, תעשייה זעירה ומסחר, לצד בניינים בני 3 עד 4 קומות שרחובות צרים ביניהם. היא נוסדה כחלק מיפו, למרות שילדי השכונה התחנכו במוסדות תל אביב. בשנת 1936, בעקבות המרד הערבי הגדול, פרץ סכסוך בין תושבי השכונה לעיריית יפו, והתושבים פתחו במרד מיסים והקימו ועד מקומי שדאג לספק שירותי ניקיון ורווחה לתושבים. השכונה סופחה לתל אביב מעט אחרי כיבוש יפו.
בראשיתה אוכלסה פלורנטין בעולים יהודים מיוון, פולין, צפון אפריקה, בולגריה, טורקיה ובוכרה. לקראת סוף שנות ה-60 של המאה העשרים החלה נטישת השכונה על ידי תושביה המקוריים, שאת מקומם תפסו עסקי מסחר ותעשייה זעירה. בשנת 1991 הכריזה עיריית תל אביב על פרויקט התחדשות אזורי שנמשך עד לסוף העשור ומאז מובילות אותו יוזמות פרטיות הכוללות שיפוץ מבנים ותיקים, בניית בתי דירות, פתיחתם של בתי קפה, מקומות בילוי, גלריות, סדנאות אמנים צעירים וחנויות מעצבים, תוך חיסול התעשיות הוותיקות, כמו ביגוד וריהוט. עלויות המגורים והשכירות, הנמוכות יחסית לשכונות תל אביביות מבוססות יותר, מושכות לפלורנטין צעירים רבים ו"בליינים" החיים בצד האוכלוסייה הוותיקה ההולכת ומצטמצמת. עם זאת, סמיכותה של השכונה לאזור התחנה המרכזית הישנה וריכוזי העובדים הזרים בסביבתה לא מסייעים לתדמיתה המתחדשת.
מגמת ההתחדשות עוררה את שוק הנדל"ן בשכונה, וגרמה למספר בעלי בתים להגיש תביעות נגד תושבי שכונה ותיקים החיים בהסכם דמי מפתח, בשאיפה לקבל לראשונה אחרי עשרות שנים תמורה ריאלית לנכסים שברשותם. כפועל יוצא מספר משפחות נאלצו לעזוב וגדל ריכוז הצעירים בשכונה.
באוקטובר 2006, לאחר שעלתה רמת הפשיעה בשכונת פלורנטין, הוחלט לתגבר את המשטרה בשוטרי משמר הגבול. תושבי השכונה, ביחד עם פעילים מארגונים חברתיים, יצאו להפגנות כנגד תוכנית זו. ההחלטה לא בוטלה, אך מאז פעילות המחאה שוטרי מג"ב לא פועלים בשכונה.
1952 בצרפת
1952 בצרפת הייתה השנה בה ציינה צרפת 965 שנות לאום.
דונלד פיין
דונלד מילפורד פיין ג'וניור (באנגלית: .Donald Milford Payne Jr; נולד ב-17 בדצמבר 1958) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס העשירי של מדינת ניו ג'רזי, מאז שנבחר בבחירות מיוחדות לקונגרס בשנת 2012. פיין, חבר המפלגה הדמוקרטית, כיהן טרם היבחרו אל הקונגרס של ארצות הברית כנשיא מועצת העירייה של ניוארק בשנים 2010–2012.
ביוגרפיה
פיין נולד וגדל עם שתי אחיותיו, וונדה וניקול, בניוארק שבניו ג'רזי. אביו, דונלד מ. פיין, היה חבר בית הנבחרים של ארצות הברית משנת 1989 ועד מותו ב-2012, האפרו-אמריקאי הראשון שייצג את מדינת ניו ג'רזי בקונגרס. אמו הייזל פיין (לבית ג'ונסון) נפטרה בשנת 1963 כשפיין היה בן חמש. בנעוריו הקים פיין ארגון של צעירים חברי המפלגה הדמוקרטית בשכונה סאות' וורד שבניוארק. באוניברסיטת קיין (Kean University) למד אמנויות גרפיות, והיה יועץ בתוכנית הנוער הממשלתי של ימק"א. פיין עבד ברשות הכבישים של ניו ג'רזי מ-1991 ועד הצטרפותו למועצת שירותי החינוך של מחוז אסקס ב-1996, שם עבד כמפקח על תחבורה של סטודנטים.
בשנת 2005 נבחר פיין לייצוג מחוז בחירה כללי במועצה העירונית של ניוארק, וכהונתו החלה ב-1 ביולי 2006 עד 6 בנובמבר 2012. כחבר מועצת העיר, תמך פיין בהורות מתוכננת, במחקר בתאי גזע עובריים, חינוך מסובסד ומדיקר. ביולי 2010 נבחר לנשיא המועצה. לאחר מות אביו ב-6 במרץ 2012, פיין הכריז על כוונתו להתמודד בשתי מערכות בחירות: בבחירות מיוחדות למילוי מקומו ושארית תקופת כהונתו של אביו בבית הנבחרים, ובחירות רגילות בנובמבר 2012 לתקופת כהונה מלאה בת שנתיים. על פי מסמכים שהוגשו לוועדת הבחירות הפדרלית ב-24 במאי 2021, פיין גייס כספים יותר מכל מתמודד דמוקרטי אחר. ב-22 במאי, מנהיגת הסיעה הדמוקרטית ננסי פלוסי הביעה את תמיכתה הרשמית בפיין.
בפריימריז של הבחירות המיוחדות ניצב פיין בפני רונלד רייס וראש עיריית אירווינגטון ויין סמית'. פיין גרף 71% מקולות הבוחרים ונבחר למועמד המפלגה הדמוקרטית. בפריימריז של הבחירות הרגילות נחלש מעט אך עדיין נבחר למועמד מפלגתו עם 60% מהקולות. לאחר שזכה בבחירות המיוחדות, פיין הושבע לתפקידו ב-15 בנובמבר 2012. בקונגרס ה-117 פיין חבר בוועדת התחבורה והתשתיות ובוועדה לביטחון המולדת של בית הנבחרים.
SAGE Publications
SAGE Publications היא הוצאה לאור אקדמית ללא מטרות רווח, המוציאה ספרים וכתבי עת בתחומי הרוח, מדעי החברה, המדע והרפואה.
ההוצאה הוקמה בניו יורק בשנת 1965 על ידי הזוג ג'ורג' מק'קיון ושרה מילר מק'קיון. ההוצאה פועלת מלוס אנג'לס, ויש לה משרדים בלונדון, ניו דלהי, סינגפור ובוושינגטון די. סי.. בעשור השני של המאה ה-21 מעסיקה ההוצאה כ-1,000 עובדים. בשנת 2008 רכשה את ההוצאה לאור "CQ Press".
אבא חורג, אמא חורגת
אַבָּא חוֹרֵג, אִמָּא חוֹרֶגֶת (באנגלית: "Step by Step") היא קומדיית מצבים אמריקאית מצליחה ששודרה בשנים 1991–1998 ברשת ABC, ובמהלך העונה האחרונה ברשת CBS. הסדרה הופקה תחילה על ידי חברת לורימר, ולאחר מכן על ידי חברת האחים וורנר. בסה"כ הופקו ושודרו 160 פרקים בשבע עונות.
בישראל הסדרה שודרה לאורך השנים בערוץ 3, ערוץ הילדים, ערוץ 2 ובערוץ המזרח התיכון.
רקע עלילתי
פרנק למברט (פטריק דאפי) הוא קבלן בניין ושיפוצים, גרוש ואב לשלושה ילדים, וקרול פוסטר (סוזאן סאמרס), מעצבת שיער, היא אלמנה ואם לשלושה ילדים. שתי המשפחות מנהלות חיים נפרדים בוויסקונסין, עד שפרנק וקרול נפגשים במהלך שיט בג'מייקה, מתאהבים ומחליטים להינשא במהרה - להפתעת ילדיהם שאינם מגלים התלהבות. בעקבות הנישואין, פרנק ושלושת ילדיו עוברים להתגורר בבית משפחת פוסטר בעיירה פורט וושינגטון.
העלילה מגוללת את סיפורה של משפחת למברט-פוסטר, תוך הדגשת הניגודים בין בני משפחת למברט לבני משפחת פוסטר. לפרנק שני בנים ובת: ג'ון תומאס המכונה ג'יי. טי. (ברנדון קול), מתבגר עצלן; אל (קריסטין לקין), "טום בוי"; וברנדון (ג'וש בראיין). לקרול שתי בנות ובן: דיינה (סטייסי קנאן), חכמה ופרפקציוניסטית; קארן (אנג'לה ווטסון), יפה ופופולרית; ומרק (כריסטופר קסטיל), תלמיד חרשן ורכרוכי. ששת הילדים מתבגרים על מסך הטלוויזיה לאורך שבע שנותיה של הסדרה. דמות נוספת המופיעה כמעט לאורך כל שידורי הסדרה היא דמותו של קודי למברט (סשה מיטשל), אחיינו הטיפש וטוב הלב של פרנק, המתגורר במכונית מסחרית בחצר ביתה של המשפחה. בסוף העונה הרביעית הצטרפה ילדה נוספת למשפחה, לילי, בתם המשותפת של פרנק וקרול שזה עתה נולדה.
שם הסדרה
שם הסדרה במקור (Step by Step) הוא משחק מילים. הפירוש הרגיל של הביטוי הוא "צעד אחר צעד", אבל המילה Step משמעה גם "חורג" בהקשר משפחה. בישראל השם שנבחר לסדרה הוא בהתאם: "אבא חורג, אמא חורגת". גם בארצות אחרות שונה השם המקורי: בגרמניה נקראה הסדרה "Eine starke Familie" – "משפחה חזקה", בצרפת נקראה הסדרה "Notre belle famille" – "המשפחה היפה שלנו" או "המשפחה המחותנת שלנו", גם כן משחק מילים. באיטליה נקראה הסדרה "Una bionda per papà" – "בלונדינית בשביל אבא".
בנות ברק
בנות ברק היא סדרת דוקו-ריאליטי, שמשודרת בערוץ HOT3.
רקע
העונה הראשונה של הסדרה עלתה לשידור ב-11 בספטמבר 2022.
הסדרה היא דוקו ריאליטי ראשון מסוגו, במרכזה חייהן של חמש נשים מהעולם החרדי של בני ברק. הנשים מתועדות במצבי חיים שונים. הסדרה עוסקת בין היתר בפערים בין העולם החילוני לחרדי, ומעלה סוגיות כמו: ויתור על "טלפון טיפש" לטובת טלפון חכם (סמרטפון), נוכחות ברשתות חברתיות ועוד. המשתתפות מציגות את חיי היומיום שלהן וחושפות את המתח שקיים בחייהן בין העיסוק בעולמות הביוטי והבילויים ובין הקהילה שבה הן חיות. הסדרה לכאורה עוסקת בפתיחות של המשתתפות בה לדון בכל נושא ונושא, אך יש נושאים שהן עדיין בגדר טאבו והן מתקשות לדבר עליהן, למשל סוגיית לימודי הליבה ועוד.
לדברי יוצרי הסדרה יוני פארן ואילת הלר, הסדרה היא "דוקו ריאליטי קליל ומצחיק, כזה שבא לספק הצצה לחיי היום יום, לשגרה, למשפחה, לזוגיות, לחלומות ולתשוקות החיים. היציאה של חמשת הנשים לחוויה הזו היא התקרבות אמיתית לעולם השונה והזר מחוץ למשעולי בני ברק".
יעקב ויסוקר
יעקב "יענקל'ה" ויסוקר (5 בספטמבר 1930 - 25 בדצמבר 2017) היה כדורגלן ישראלי ששיחק בעמדת השוער, מסמליה הבולטים של נבחרת ישראל וקבוצת הפועל פתח תקווה. היה מחליפו הקבוע של יעקב חודורוב בנבחרת ושוערה הראשון של פתח תקווה במהלך עונות האליפות שלה בשנות החמישים והשישים. ויסוקר פתח את הקריירה כקיצוני וכחלוץ, עובדה שסייעה לו להבקיע שמונה שערים במדי הקבוצה בבעיטות עונשין מ-11 מטרים.
לוויסוקר 240 הופעות בליגה ו-38 הופעות בגביע המדינה במדי הפועל פתח תקווה, והוא שיחק בשורותיה 14 עונות (נתונים אלו לא כוללים את השנים שלפני קום המדינה). בתקופתו זכתה הקבוצה בשש אליפויות, סיימה חמש פעמים במקום השני, ולא סיימה באף עונה מתחת למקום הרביעי. מספר השערים שספגה הקבוצה היה מהנמוכים בליגה.
אחיו הוא השוער יצחק ויסוקר.
ביוגרפיה
ויסוקר החל את דרכו בכדורגל בקבוצת הנוער של מכבי פתח תקווה. בהמשך עבר לקבוצת הנוער של הפועל פתח תקווה ושיחק בעמדת קיצוני ימני ובעמדה זאת עבר לקבוצת הבוגרים בשנת 1947. בשנת 1948 הוא שירת בצה"ל בחיל התחבורה ושיחק בנבחרתה. בשנת 1949, לאחר ששוער הפועל פתח תקווה, אליהו קרוסהר, הורחק לשנה בגלל סטירה לשופט, הוא נכנס במקומו לשער.
בשנות ה-50 הוא שיחק בנבחרת ישראל כשוער שני.
בעונת 1963/1964 החליף אותו אחיו הצעיר יצחק "איציק" ויסוקר בעמדת השוער של פתח תקווה והוא עצמו עבר לשמשון תל אביב. הוא חזר לפתח תקווה בעונה הבאה בעקבות פציעה שעבר אחיו ובמשך אותה העונה שניהם מילאו את התפקיד לסירוגין. בספטמבר 1965 הוא הועבר להפועל יהוד כשוער ובמקביל אימן את הקבוצה. תחת הנהגתו עלתה הקבוצה לליגה א'. במקביל עבד כנהג בקואופרטיב דן.
בסוף 1969 עבר לאמן את הפועל צפון תל אביב ששיחקה גם היא בליגה א'. בהמשך אימן את קבוצת הנוער של הפועל פתח תקווה, ואת הפועל הרצליה. היה גם פעיל בענף הטניס.
ויסוקר היה נשוי לרבקה עד למותה במאי 2017, ולהם שני בנים. ב-2006 הפך נכדו, ברק ויסוקר, לבן השלישי למשפחת ויסוקר הממלא את עמדת השוער הראשון בהפועל פתח תקווה. בנוסף, נכדו טל ויסוקר היה לשחקן הכדורסל הראשון במשפחה.
ויסוקר נפטר ב-25 בדצמבר 2017.
שקל חדש
שקל חדש או שקל ישראלי (בראשי תיבות: ש"ח, סמל: ₪, בערבית: شيكل جديد או شيكل إسرائيلي) הוא ההילך החוקי של מדינת ישראל. שטרות ומטבעות של השקל החדש הוכנסו למחזור לראשונה ב-4 בספטמבר 1985, במסגרת תוכנית הייצוב הכלכלית של 1985, אולם המעבר הסופי, שכלל נקיבת מחירים בשקל חדש, נקבע ל-1 בינואר 1986. השקל החדש החליף את המטבע הקודם, השקל, לפי שער המרה של 1,000 שקלים = שקל חדש אחד. השקל החדש מחולק ל-100 אגורות. המעבר לשקל החדש נעשה בהתאם לחוק מטבע השקל החדש, התשמ"ה-1985.
השקל החדש מסומן באמצעות הסימן ₪, שבא אחרי המספר. הסימון הרשמי של השקל על-פי תקן ISO 4217 הוא ILS (Israeli Shekel), אם כי במקרים רבים מסמנים אותו גם בראשי התיבות של שמו באנגלית - NIS (New Israeli Shekel).
החל מ-26 במאי 2008 השקל החדש הוא מטבע בר-המרה, לאחר שישראל צורפה באופן רשמי למערכת הסליקה הבינלאומית.
ב-23 בדצמבר 2017 פורסם באתר TheMarker כי במשרד האוצר מעוניינים לקדם הנפקת מטבע דיגיטלי על ידי בנק ישראל - "שקל דיגיטלי", במטרה להגביל את השימוש בכסף מזומן, וכך לצמצם את פעילות השוק האפור.
מטבעות
עם הנפקתו של השקל החדש הוחלפו שטרות של 1,000 שקלים ישנים במטבע של שקל חדש אחד. ערכו של השקל באותה תקופה היה גבוה יחסית בכוח הקנייה שלו. זמן קצר אחר כך הונפקו שטרות בערך נקוב של שקל חדש אחד. הציבור התקשה בהתחלה להסתגל למטבע החדש. מידתו הקטנה הקנתה לו את הכינוי "ג'וק", וביקורת הושמעה על כך שקל מאוד לאבד את המטבעות היקרים. עם הזמן ועם ירידת ערך המטבע התרגל הציבור למטבעות השקל החדש, והשטרות המקבילים הוצאו מהמחזור.
מטבע עשרה שקלים חדשים היה המטבע הראשון המורכב משתי מתכות שהוכנס לשימוש בישראל. המטבע תוכנן כך שקשה יהיה לזייפו. אף על פי כן, בתחילת המאה ה-21 הופצו זיופים של המטבע בדרגות שונות של דיוק. מאוחר יותר הופצו מטבעות מזויפים גם בערך של חמישה שקלים חדשים.
בסוף שנת 2007 הונפקו מטבעות בערך נקוב של שני שקלים חדשים. מטרת ההנפקה הייתה לשפר את אמצעי התשלום הנמצאים בידי הציבור.
מטבעות עם פרטים מיוחדים
במשך השנים הונפקו סדרות של מטבעות עם מאפיינים ייחודיים. הדוגמה הבולטת ביותר לכך היא של סדרה בה הוטבעה בצד הנושא תמונתה של האישיות שהופיעה על השטר באותו ערך שקדם למטבע.
על מטבע של חצי שקל חדש הוטבע דיוקנו של הברון אדמונד ג'יימס דה רוטשילד, על מטבע שקל חדש הוטבע דיוקנו של הרמב"ם, על מטבע 5 שקלים חדשים הוטבע דיוקנו של לוי אשכול או דיוקנו של חיים ויצמן, ועל מטבע 10 שקלים חדשים הוטבע דיוקנה של גולדה מאיר.
בשנת ה'תשמ"ח הוצאה מהדורה מיוחדת של מטבעות. בסדרה זו הוטבע על חלק ממטבעות השקל החדש הכיתוב "מ' שנים לישראל".
מדי שנה מונפק מאפיין ייחודי נוסף ובו הטבעת חנוכייה והמילה "חנוכה" באנגלית ובעברית משני צדדיה, תחת המילים "שקלים חדשים".
Pentagramma mirificum
Pentagramma mirificum (בעברית: הפנטגרם המופלא) הוא מצולע כוכבי על פני ספירה, המורכב מחמש קשתות מעגלים גדולים, כך שכל קשת חותכת את הקשת הסמוכה לה בזווית ישרה. צורה זו תוארה על ידי ג'ון נפייר בספרו מ-1614 Mirifici logarithmorum canonis descriptio (תיאור החוקיות המופלאה של הלוגריתמים) יחד עם הכללים ("כללי נפייר") שקושרים יחד את הערכים של הפונקציות הטריגונומטריות של חמשת החלקים של משולש כדורי ישר-זווית. תכונותיו של הפנטגרם המופלא נחקרו, בין היתר, על ידי קרל פרידריך גאוס.
שקל חדש
מטבעות עם פרטים מיוחדים
בשנת 2021 יצאה מהדורה מיוחדת של מטבע 5 שקלים כאות הוקרה לצוותים הרפואיים שפעלו בתקופת מגפת הקורונה בישראל.
Pentagramma mirificum
תכונות גאומטריות
על ספירת היחידה, הן הזוויות והן הצלעות של משולש (שצלעותיו הן קשתות של מעגלים גדולים) נמדדות כזוויות. בפטנגרם המופלא, הזוויות A, B, C, D, ו-E הן זוויות ישרות. כמו כן, הקשתות PC, PE, QD, QA, RE, RB, SA, SC, TB, ו-TD כולן שוות באורכן ל-\pi/2. ב"ליבה" של הפנטגרם - המחומש הפנימי PQRST - כל קודקוד הוא הקוטב של הצלע הנגדי. לדוגמה, הנקודה P היא הקוטב של "קו המשווה" RS, בעוד הנקודה Q היא הקוטב של ST, וכו'. המחומש PQRST נקרא על כן "מחומש קוטבי לעצמו" (self-polar pentagon).
שקל חדש
סדרה א'
השקל החדש הוכנס למחזור ב-4 בספטמבר 1985 (אך בפועל נכנס כהילך רשמי ב-1 בינואר 1986), כאשר יצאו לאור שטרות 5 ש"ח, 10 ש"ח ו-50 ש"ח, כמה חודשים לאחר מכן נוספו שטרות 1 ש"ח ו-100 ש"ח, ב-1988 נוסף לסדרה שטר 20 ש"ח, וב-1992 נוסף שטר 200 ש"ח. השטרות מעוצבים במראה אופקי והם בגודל אחיד: 138×76 מ"מ. עיצוב שטרות 1 ש"ח, 5 ש"ח ו-10 ש"ח זהה לעיצוב שטרות 1,000 שקל, 5,000 שקל ו-10,000 שקל (בהתאמה) שקדמו להם.
Pentagramma mirificum
תכונות גאומטריות
הצורה כולה ניתנת לבנייה על בסיס משולש כדורי ישר-זווית יחיד (למשל, המשולש ABC שבאיור השני) באמצעות הארכת כל אחת מצלעות המשולש באורך \pi/2 ולאחר מכן שרטוט המעגלים הגדולים אשר הקטבים המתאימים להם הם הקודקודים B ו-A. אם ניעזר בגרש כדי לסמן את הזווית המשלימה ל-90 מעלות של זווית כלשהי, אז נקבל שחמש הצלעות של המחומש הפנימי של הפנטגרם הן: , כאשר אות גדולה מסמלת את ערך הזווית של הקודקוד ואות קטנה מסמלת את אורך הצלע שמול אותו קודקוד. נפייר העלה על הכתב רשימה של נוסחאות הקושרות בין כל שלושה גדלים (אורך צלע או ערך זווית) המקושרים למשולש ישר הזווית המקורי, מה שקשר למעשה בין אורכיהן של כל שלוש צלעות של המחומש הפנימי:
שקל חדש
סדרה ב'
סדרה ב' של השקל החדש הוכנסה למחזור ב-3 בינואר 1999, עם הנפקת שטרות 20 ו-100 ש"ח. ב-31 באוקטובר של אותה שנה הונפקו גם שטרות 50 ו-200 ש"ח. השטרות מעוצבים במראה אנכי והם בגודל אחיד: 138×71 מ"מ. בסדרה זו ערך השטר מוטבע באופן בולט בפינת השטרות על מנת לסייע לכבדי ראיה.
דיוקנאות האישים בסדרה זו עוצבו בסגנון אמנות ASCII - ציור המורכב מתוים. כל דיוקן בסדרה הורכב מאותיות ראשי התיבות של שם האיש. כך, למשל האותיות שיצרו את דיוקנו של משה שרת על גבי שטר 20 שקלים חדשים, היו מ' ו-ש'.
Pentagramma mirificum
נוסחאות גאוס
גאוס הציג את המינוח:
באמצעות המינוח החדש הזה הוא פירש מחדש את כללי נפייר, והראה שהזהויות הבאות, המאפשרות לקבוע כל שלושה מהערכים האלו בהינתן השניים הנותרים, מתקיימות:
גאוס הוכיח את "המשוואה היפה" (schöne Gleichung) הבאה:
ונתן דוגמה למספרים שמקיימים זאת: - אשר מכפלתם  שווה ל-20.
גאוס הוכיח גם את הקשר:
שקל חדש
סדרה ב'
שיעורי אינפלציה נמוכים היו גם הסיבה לדחייה בהחלפתו של שטר 20 השקלים החדשים במטבע, ולעת עתה בנק ישראל ממשיך להנפיקו. בשנת 2006 שופרה רמת הגימור של שטר זה להקטנת הבלאי הגבוה שלו, ומ-13 באפריל 2008 הוא הודפס על גבי פולימר במקום על נייר, דבר שאמור להאריך את חייו פי ארבעה. שטר הפולימר מעוצב בצורה כמעט זהה לקודמו, פרט למספר הבדלים בסימני אבטחה הכוללים חלון שקוף בצורת מגן-דוד ובתוכו מוטבע המספר "20" ובפינה הימנית התחתונה נוספו ניקובים בצורת המספר "20". בנוסף, במועד הנפקת שטרות אלו, הונפקה מהדורה מיוחדת בת 1,800,000 שטרות לציון 60 שנה למדינת ישראל. שטרות אלה נושאים את הכיתוב "שישים שנה למדינת ישראל" בצבע אדום בגב השטר.
סדרה ג'
בדצמבר 2009 פורסם, כי הוועדה לעיצוב שטרי כסף, מעות ומטבעות זיכרון של בנק ישראל בראשות יעקב טירקל, החליטה על הנפקת סדרת שטרות חדשה.
על-פי ההחלטה המקורית של הוועדה, נבחרו דמויותיהם של יצחק רבין, מנחם בגין, בנימין זאב הרצל ודוד בן-גוריון לעטר את השטרות, אולם עקב מחלוקת ציבורית שהתעוררה באשר לרשימת הדמויות הנבחרות, הוחזרה הרשימה לדיון מחודש בוועדה. אחת הטענות העיקריות שעלתה עסקה בחוסר הייצוג לנשים ברשימת הדמויות הנבחרות. בשל כך הורה נגיד בנק ישראל לחזק את הוועדה בייצוג נשי ומזרחי, וארבע חברות ועדה חדשות הצטרפו לדיונים. לאחר דיונים בוועדה המורחבת, וכשנה ורבע לאחר ההחלטה המקורית, הוחלט לבסוף שהדמויות שתעטרנה את השטרות תהיינה של רחל המשוררת, לאה גולדברג, שאול טשרניחובסקי ונתן אלתרמן. השיוך בין הדמות לשטר נקבע על פי תאריך הפטירה של הדמות, לדמות שנפטרה מאוחר יותר ניתן עריך גבוה יותר. רחל המשוררת שנפטרה ב-1931 מופיעה על שטר 20 שקלים, טשרניחובסקי שנפטר ב-1943 – על 50 שקלים, לאה גולדברג שנפטרה ב-1970 על 100 שקלים, ונתן אלתרמן שנפטר ב-1970 – על 200 שקלים. גם צבע השטר נקבע לפי הדמות, לדמותו של טשרניחובסקי שהיה רופא נבחר הצבע הירוק המזוהה עם בתי חולים. עם הצגת השטרות החדשים לציבור נמתחה ביקורת על כך שכל האישים בשטרות הם אשכנזים.
Pentagramma mirificum
הטלה גנומונית
התמונה של המחומש הכדורי PQRST תחת פעולת ההטלה הגנומונית (הטלה ממרכז הספירה) אל כל מישור שמשיק לספירה יוצרת מחומש (שכן ההטלה הגנומונית מעתיקה מעגלים גדולים לקווים ישרים). חמשת הקודקודים שלו P'Q'R'S'T' מגדירים חתך חרוט יחיד שעובר דרכם; במקרה זה - אליפסה. גאוס הוכיח שכל חמשת הגבהים של המחומש P'Q'R'S'T' (ישרים שעוברים דרך הקודקודים וניצבים לצלעות המחומש הנגדיות להן) נחתכים בנקודה אחת O', שהיא התמונה של נקודת ההשקה של המישור לספירה.